- Hindi News
- National
- देर रात नगरपरिषद आयुक्त ने किया शहर का दौरा, रोडलाइट सफाई व्यवस्था जांची
देर रात नगरपरिषद आयुक्त ने किया शहर का दौरा, रोडलाइट सफाई व्यवस्था जांची
सफाई अन्य व्यवस्थाओं को लेकर आयुक्त ने शहरवासियों से ली जानकारी
भास्करन्यूज | जालोर
आमजनकी सुविधार्थ नगरपरिषद के अधिकारी अब सचेत नजर आने लगे हैं। परिषद की बैठकों में आए दिन शहर में विकास कार्य नहीं होने, बदहाल सफाई अन्य अव्यवस्थाओं के आरोप सुनने वाले आयुक्त अब हरकत में आए हैं। इसका उदाहरण शनिवार रात्रि में देखने को मिला जब आयुक्त त्रिकमदान चारण ने शहर में विभिन्न वार्डों का भ्रमण कर रोडलाइट सफाई व्यवस्था का जायजा लिया। इतना ही नहीं, आयुक्त ने संबंधित वार्ड के पार्षदों को भी बुलाकर उनसे वार्ड की समस्याएं जानी तथा जल्द ही उनके निराकरण का आश्वासन भी दिया। वहीं कुछ मोहल्लों में बदहाल सफाई व्यवस्था देख सफाई निरीक्षक को जल्द ही सफाई व्यवस्था में सुधार के निर्देश भी दिए। इस दौरान एसआई महावीर कुमार बिजली कंपनी के कार्मिक भी साथ में थे।
आयुक्तने शहर के इन स्थानों पर किया निरीक्षण
आयुक्तने टीम के साथ सोनगरा बालोद्यान, सूरजपोल, आहोर तिराहा, चुंगी नाके के पास, सर्किट हाऊस, मुख्य बाजार, चेतक सर्किल, नेहरु उद्यान, लालपोल बड़ीपोल क्षेत्र में निरीक्षण कर व्यवस्थाओं का जायजा लिया।
जालोर. मुख्य बाजार में निरीक्षण करते आयुक्त बंद पड़ी रोडलाइट।
बिजली कंपनी के कार्मिकों को किया पाबंद
निरीक्षणके दौरान आयुक्त ने साथ बिजली ठेका कंपनी के कार्मिकों को भी शहर में बंद या खराब पड़ी रोडलाइटों को जल्दी ठीक करने के निर्देश दिए। उन्होंने कहा कि शहरवासियों से जुड़ी मूलभूत सुविधाओं को उपलब्ध करवाने में किसी प्रकार की कोताही बर्दाश्त नहीं की जाएगी।
सफाई के दिए निर्देश
भक्तप्रहलाद में होने वाले होलिका दहन कार्यक्रम को लेकर आयुक्त चारण ने सफाई व्यवस्था देखी। वहां पर गंदगी देख आयुक्त ने नाराजगी जताते हुए सफाई निरीक्षक महावीर कुमार को नियमित सफाई के निर्देश दिए। उन्होंने कहा कि आए दिए बदहाल सफाई व्यवस्था की शिकायतें मिल रही है मगर व्यवस्था में सुधार नहीं हो रहा है।
जनसमस्याओं का होगा प्राथमिकता से समाधान
^शहरमें बदहाल सफाई व्यवस्था बंद पड़ी रोडलाइटों की आए दिन शिकायतें मिल रही थी। निरीक्षण के दौरान कई वार्डों में अव्यवस्थाएं मिली है जिनके समाधान के लिए कार्मिकों को पाबंद किया गया है। निरीक्षण आगे भी नियमित जारी रहेगा जिससे जनसमस्याओं का समय पर समाधान हो सके। -त्रिकमदानचारण, आयुक्त, नगरपरिषद, जालोर
इधर, प्रतिपक्ष नेता ने कहा- व्यवस्था में सुधार हो तो बने बात
वार्डसंख्या 16 के पार्षद प्रतिपक्ष नेता मिश्रीमल गहलोत ने बताया कि आयुक्त ने रात में फोन कर वार्ड की समस्याएं पूछी थी जिस पर उन्होंने बदहाल सफाई व्यवस्था, कचरे से अटी नालियों बंद पड़ी रोडलाइटों के संबंध में बताया था। उनका कहना था कि केवल निरीक्षण से कुछ नहीं होता, व्यवस्थाओं में सुधार होने पर ही जनता को समस्याओं से राहत मिलेगी। वहीं वार्ड संख्या 23 पार्षद देवाराम सांखला ने बताया कि आयुक्त का फोन आने पर उन्होंने 2-3 बंद पड़ी रोडलाइटों के बंद होने की बात कही थी, जिसे उन्होंने जल्द ही ठीक करवाने की बात कही।
सकारात्मक पहल, होगा जनसमस्याओं का समाधान
वार्डसंख्या 14 से बीजेपी पार्षद अंबालाल व्यास ने शहर में समस्याओं को लेकर आयुक्त की ओर से किए गए निरीक्षण को सकारात्मक पहल बताया। उनका कहना था कि अगर अधिकारी समय-समय पर समस्याओं का निरीक्षण करते तो कार्मिकों में भी कार्रवाई का भय होने के साथ जनसमस्याओं का भी जल्दी समाधान हो सकेगा।
जालोर. वार्ड संख्या 15 में पार्षद देवी से मुलाकात कर समस्याएं जानते आयुक्त।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva